Ny partner til Maguire: Manchester United viser interesse i Borussia Dortmund-forsvarer\nNicolai Busekist - 22. mar 2021 21:58\nManchester United har flere forskellige Borussia Dortmund-spillere på radaren, hvilket omfatter både Jadon Sancho og Erling Haaland. Forud for sommerens transfervindue er det dog ikke de eneste spillere, de holder øje med.\nLÆS OGSÅ: Prismærke på 150 mio. kr.: Flere Premier League-klubber har 22-årige angriber på radaren\nDet er ikke just nogen hemmelighed, at Erling Haaland er et af Ole Gunnar Solskjærs store transfermål. En række kilder har endda natydet, at den norske målbomber skulle være Manchester Uniteds øverste transfermål.\nSolskjær indrømmede i sidste måned, at han “følger” sin landsmand og sagde efterfølgende: “Lad os se, hvad livet bringer senere”, da han blev spurgt indtil, hvorvidt Haaland kan være på vej til Manchester United.\nOle Gunnar Solskjær har dog også vist interesse for kantspiller Jadon Sancho. Manchester United forsøgte sidste sommer at skrive kontrakt med den engelske kantspiller. De kunne dog ikke blive enige med Dortmund om den finansielle del af handlen.\nDet vides dog ikke, om den norske United-træner har intentioner om at forsøge at skrive kontrakt med Jadon Sancho til sommer. Men United har dog også en helt tredje Dortmund-spiller på radaren, da de holder øje med Manuel Akanji.\nDet er mediet 90min, der skriver, at Akanji er et ‘muligt mål i deres søgen efter en langsigtet partner til Harry Maguire’.\nDen 25-årige schweiziske forsvarer arbejder i øjeblikket på at komme tilbage i form efter en skade i låret. Han spillede to minutter som en sen indskifter i weekendens uafgjorte opgør mod Cologne, efter at have sidde på sidelinjen i fem uger.\nLÆS OGSÅ: “Han fortjener sin plads”: Alan Shearer giver sin mening om De Gea vs Henderson\nHan har haft 18 starter i den tyske Bundesliga i denne sæson, og i juni vil han træde ind i det sidste år af sin kontrakt.\nPSG-profil åben for januarskifte til Premier League-klub\nManchester United udlejer angriber til La Liga-klub\n'Han er en hæmsko'\nIvrig efter comeback\nÅben for PL-skifte\nUdlejes til La Liga-klub\nSkifte afhænger af én ting\nHar indgået Barca-aftale\nBarca vil leje Arsenal-angriber\nStiller nyt krav\nTransfermåls skiftes blokeret\nKan få konkurrence\nVil hente Real-stjerne\nRygtes til PSG\nTaler ud om kritik\nZlatan anbefaler Mbappé klubskifte\nAfviser lukrative tilbud\nVil hente konkurrence til Alba\nBundesliga-klub vil hente Barca-spiller


Danmarks Indsamling kulminerer med et stort TV-show på DR den 1. februar 2020, og her har jeres virksomhed muligheden for at gøre tilværelsen bedre for nogle af dem, der er dårligst stillet i verden ved at bidrage til en auktion. I år går pengene til indsatser, der hjælper børn på flugt.\nDanmarks Indsamling opfordrer igen i år alle Folketingets 179 politikere til at sætte sig selv på auktion. Enten i form af en frokost eller en middag på en restaurant eller en anden oplevelse, som de selv finder på.\nDet har de gjort før med stor succes, således var omkring 50 politikere fra alle Folketingets partier på auktion i 2019. Og politikerne er faktisk rigtigt gode til selv at skabe omtale på de sociale medier om, hvilke restauranter de spiser på.\nSe de bedste hammerslag fra 2019.\nI år går pengene fra Danmarks Indsamling til projekter, der hjælper børn på flugt.\nHvis jeres virksomhed har lyst, kan I vælge at være med på følgende måde:\nGive en gratis frokost inkl. drikkevarer til Folketingspolitikeren og vinderen af auktionen\nGive en gratis middag inkl. drikkevarer til Folketingspolitikeren og vinderen af auktionen\nDanmarks Indsamling parrer politikerne med de enkelte restauranter ud fra valgkreds, afstand til bopæl eller Christiansborg i midten af januar 2020. Derefter får I besked.\nTilmelding senest den 1. januar 2020\nNår jeres tilmelding er kommet ind, hører I fra Danmarks Indsamling, der tilbyder jer en markedsføringspakke med tips til sociale medier, pressemeddelelse, logo fra Danmarks Indsamling og et diplom, I kan sætte i vinduet. Og når auktionerne er online fredag den 17. januar, så modtager I et direkte link til jeres auktion, så I selv kan være med til at skaffe omtale og bud på auktionen.


Flere skræmt væk fra almene boliger | Penge | DR\nFlere skræmt væk fra almene boliger\nMens politikere taler mere og mere om problemer i udsatte boligområder, vokser antallet af ledige lejeligheder i den almene sektor. Boligforening peger på, at ghetto-debatten skræmmer lejere væk.\n(Foto: Asger Ellekrog © DR)\n15. okt. 2010 kl. 13.43\nVil du gerne flytte din familie til en lejelejlighed i et alment boligbyggeri? Flere svarer tilsyneladende nej til det spørgsmål.\nFor to år siden var der ifølge Landsbyggefondens tal 819 ledige familieboliger i den almene sektor. Nu viser de seneste tal fra oktober, at tallet er vokset til 2095, altså mere end en fordobling.\nFokus på problemer rammer alle\nSeniorforsker Hans Skifter Andersen fra Statens Byggeforskningsinstitut, Aalborg Universitet, vurderer, at fokus på problemer i nogle få boligforeninger rammer bredt.\n- Den megen snak om ghettoer fører til en stigmatisering af almene boliger, så folk fravælger den boligform. Problemerne er i nogle meget få boligområder, men det har en meget negativ effekt på hele den almene sektor, siger Hans Skifter Andersen.\nBent Madsen, der er direktør i Boligselskabernes Landsforening, mener også, at debatten om ghettoproblemer er med til at tegne et forvrænget billede, der kan skræmme folk væk.\nOgså andre problemer\nMen han ser også andre problemer.\n- Det er et udkantsproblem kombineret med et kvalitetsproblem, siger han.\nFor det er ikke mindst i udkantområder, at lejlighederne står tomme. Sønderborg er med 223 tomme lejligheder den kommune i landet, der har flest ledige boliger. Og Holstebro har næsten lige så mange tomme boliger som København.\nSamme tendens i Kbh\nMen selv om der er flest tomme lejligheder væk fra de store byer, mærker man også udviklingen i København.\n- Vi oplever, at vi skal sende flere tilbud ud, før der er nogen, der vil leje lejlighederne. Hele ghettodebatten gør det ikke lettere. For hvem har lyst til at sige, de bor i en ghetto? lyder det fra Birthe Qasem, der er formand for det københavnske boligselskab FSB.


Svenske IFS vil have en større bid af Danmark: Åbner for partnere | Version2\nSvenske IFS vil have en større bid af Danmark: Åbner for partnere\nERP-virksomheden IFS åbner for flere partnere og en ny skytjeneste og lancerer sig selv med en version 9 af sit system som en let og fleksibelt alternativ til SAP. På tide mener, analytikere.\nDaniel Bergsagel@danielbergsagel Torsdag, 7. maj 2015 - 13:09 2\nDer er ikke mange danskere ved svenske IFSs stort anlagte topmøde i Boston disse dage.\nMed kun 2 procent af markedet for virksomhedssoftware er de til at overse i Danmark. Nu anlægger selskabet dog en ny strategi med lanceringen af sin seneste version 9 af sit system. Hvor man tidligere har været meget lukket og ville håndtere alt i eget firma, åbner man nu for partnere både på indholds- og konsulentsiden. Microsoft er blevet partner med sin Azure-sky, Accenture som konsulenthus.\n»Det er rigtig set«, siger den tyske analytiker fra Gartner Group, Christian Hestermann til Version2.\n»Lige nu står måske op til 15 procent af virksomhederne og overvejer seriøst nyt ERP-system. Mange fik deres system lige op til årtusindskiftet og har lappet på det lige siden. Ikke mindst under finanskrisen har mange virksomheder udskudt den nødvendige investering i nyt system. Det kommer nu og så skal et selskab som IFS have fat i langt større netværk af konsulenter for at kunne møde efterspørgslen«, siger han.\nNogenlunde samme pointer kommer fra den danske ERP-specialist analysehuset Herbert Nathan. Han mener, at en af årsagerne til, at IFS står så svagt i Danmark, netop er politikken om at gøre det hele selv.\n»Mange danske virksomheder tøver med at knytte sig for tæt til én leverandør. Og så oven i købet en, der har haft en ret svag tilstedeværelse i landet«, siger han.\nIFS' skandinaviske CEO Glenn Arnesen anerkender behovet for konsulenter, hvilket er hvorfor en af slagsangene på konferencen netop er, at selskabet åbner sig. Konsulenter bliver fremhævet ved de store fællestaler samt på målrettede konferencespor. Accenture er nu såkaldt platinpartner og skal være med til at lande nogle af de store kunder som IFS målrettet går efter inden for især offshore-industri olie og gas, produktion af alt fra biler til medicin og meget projekttunge virksomheder med en omsætning på mellem en halv til en hel milliard kroner. Det er disse områder IFS nu vil angribe. Og til det skal der bruges partnere.\n»Målsætningen er at 20 procent af opgaverne fremover løses af konsulenter«, siger Arnesen.\nDette glæder den i denne sammenhæng lille danske it-virksomhed Curit med 11 ansatte, der i mange år, helt usædvanligt, har været eneste IFS-partner. En gang var de IFS' Vejle-afdeling, men da den lukkede i 2003 fik Carsten Kaaber og Aase Steffensen mulighed for at køre videre selv. Lige nu håndterer Curit rundt regnet 15 danske IFS-installationer herunder Terma og Kosan Crisplant.\nMen nogle af de udfordringer, der har været i at skaffe nye kunder har netop kunne spores tilbage til IFS’ lukkethed.\n»Kunderne kender i mange tilfælge Dynamics bedre og har let ved at hyre folk til disse systemer«, siger Aase Steffensen.\nGlenn Arnesen har dog også andre forklaringer på, hvorfor IFS' position i Danmark er så relativt svag i forhold til i Sverige og Norge.\n»Vi satsede forkert, da vi gik ind i Danmark for 10-15 år siden. Vi gik efter de små og mellemstore virksomheder og rendte ind i systemer som Concorde og Navision, der havde godt fat«.\nDertil skal lægges, at Arnesen mener de danske direktører er konservativt anlagt når det gælder nye investeringer. Både dengang og nu. Medicinen er klare business cases, hvilket selskabet fik for et par år siden, da det fik Mærsk Drilling til at bytte SAP ud med IFS. Denne skalp håber Glenn Arnesen nu at kunne bygge videre på. Men han forventer dog ikke mirakler:\n»Danmark har i modsætning til Sverige haft en relativt flad vækst også efter finanskrisen. Pengene sidder ikke løst. Men vi har nu opgraderet i Danmark med en ny salgschef og har som nævnt sluppet grebet og åbent for partnere. Vi får se.«\nPointer i overskrift på IFS World Conference\nIFS Applications 9 med nye funktioner. Bla en ny “lobby”-brugerflade til projektstyring.\nSamarbejde med Microsofts Azure-skytjeneste bla med fokus på håndtering af IoT-løsninger.\nSamarbejde med Accenture.\nUddannelsesprogram til konsulent-partnere.\nVersion2s deltagelse til IFS-konferencen i Boston er sponsoreret af IFS\n#1 Bent Jensen 7. maj 2015 - 16:31\nVersion2s del. til IFS-konferencen i Boston er sponsoreret IFS\nHvorfor skriv i ikke det i starten, så kunne jeg have sprunget denne reklame over.\nNok der for at det mere ligner en kopieret PR nyhed, med en oplysning om at det ikke går så godt. Så derfor søger de partner i Danmark, til at sælge et produkt, det ikke er så godt. Med en formodenligt meget høj lukkehed, på data og program siden, så man ikke kan komme væk fra dem igen. Samt en meget dyre løsning der kan findes billigt og bedre andre steder.\nHvorfor har de ellers ingen kunder i butikken ?\n#2 Esben Nielsen 8. maj 2015 - 01:24\nSom en lille mod-reklame:\nDer klient er kun til Windows. Men så har de heldigvis som så mange andre en Web-klient som alle andre kan bruge. Men ak: Den er gennemsyret af Active-X, så langt det meste kun kan bruges fra Internet Explorer alligevel. Det var vist sådant man lavede "web" tilbage i 90'erne.


Gå i haven velforberedt\nPosted on maj 3, 2021 by\nNår sneen er smeltet og den isnende kulde er forvandlet til spirende planter og lunt vejr, ved man at foråret er på vej.\nSå er det tid til at gå i haven og begynde at plante alskens slags blomster, træer og buske for at få haven til at se flot ud.\nDet at gå i haven kommer helt an på både hvor stor din have er og hvor mange planter du har lyst til at plante og vedligeholde.\nHvis du er nybegynder og ikke ønsker at blive udfordret med de samme, er der et hav af planter der ikke kræver at blive passet og plejet hele tiden, men har det faktisk bedre af at stå for sig selv og gro på den måde.\nIkke mange tænker over det i første omgang, men det er vigtigt at iklæde sig det rigtige tøj, når man skal i haven.\nDet betyder, at man skal have en hat med en bred skygge, for eksempel en solhat, der kan skærme mod den stærke middagssol, luftigt tøj man kan bevæge sig i samt strømper og sko, der begge er slidstærke og kan bruges igen og igen uden at gå i stykker.\nDer er mange forskellige forhindringer i haven såsom kratte der skraber mod huden eller insekter der kan bide sig fast, så det er essentielt at beskytte sig selv så meget som muligt mod dette.\nDet kan man gøre ved at dække sig til og for eksempel købe billige slidstærke strømper, så dine fødder og ankler er beskyttet mod det der kribler og krabler nærmest jorden.\nNår du først har lært din have at kende og plantet dine første blomster eller buske, kan du med rette kaste dig ud i noget lidt mere avanceret, der kræver mere tid, indsats og ikke mindst mere tålmodighed fra din side.\nDet kan for eksempel være de oftest temperamentsfulde roser, der har svært ved at gro nogle sæsoner frem for andre.\nMen oftest er det de mere komplicerede planter der har det flotteste endelige resultat, hvilket gør alt det hårde arbejde for at opnå det smukke resultat det værd.\nMange kaster sig også ud i at anskaffe sig et drivhus og begynde at plante tomater, agurker og sqaush.\nTil det formål skal man bruge kapilærkasser, hvor der allerede er udstukket huller til at kunne plante i. For at spare penge kan du finde kapilærkasser tilbud.\nDrivhuset er en meget effektiv mekanisme og før du ved af det, står du med et kæmpestort udbytte af lækre og friske grøntsager og frugter, der smager tusinde gange bedre end dem man kan købe i supermarkeder. Det er også meget billigere.\nSådan kan du få råd til de akutte situationer


”Vi frygter, det vil skubbe yderligere på den afspecialisering, vi har set siden kommunalreformen, fordi den enkelte kommune får en yderligere tilskyndelse til at holde borgerne inden for deres egne kommunegrænser,” siger Heidi Thamestrup, der er formand i Landsforeningen Autisme.\n”Vi mener, at det er nu, man skal handle, så man ikke bare skubber nye problemer foran sig,” siger Heidi Thamestrup.\nØkonomien på socialområdet er ekstremt presset. Ofte vejer hensynet til økonomien tungere end hensynet til kvaliteten.\nMin opfordring: udskyd den del af udligningsreformen om visitering til tilbud udenfor kommunen til vi har fået evalueret området.https://t.co/o2qFPSqODL\n— Thorkild Olesen (@Thorkild_Olesen) June 5, 2020\nMinister: En relevant bekymring\nCharlotte Broman Mølbæk har derfor bedt social- og indenrigsminister Astrid Krag (S) om at se på sagen. Og i et skriftligt svar anerkender ministeren, at problemstillingen kan have noget på sig.\n”Det er en relevant bekymring, at der i nogle tilfælde kan være et tab for en kommune, hvis de giver en borger med fx handicap et tilbud og dermed bopæl i en anden kommune,” skriver Astrid Krag i svaret.\nHun skriver videre, at regeringen ”selvfølgelig” lytter til bekymringen, ”som taler ind i en allerede kendt og større diskussion om afspecialisering på det specialiserede socialområde”.\nProblemstillingen blev drøftet på et møde med Folketingets kommunalordfører torsdag eftermiddag.\nMen trods ærgrelse over, at der udligningsaftalen kan have en utilsigtet social slagside, ser lovforslaget ikke ud til at blive ændret.\nLovforslag står fast, men evaluering skal afdække problem\n”Vi vil se på, om man kan gøre det på andre måder. Men fordi det her kommer på bordet fem minutter før lukketid, så er det ikke sikkert, det kan nå at blive ændret i lovforslaget,” siger Charlotte Broman Mølbæk fra SF.\nHun siger, at problemet ikke kun begrænser sig til borgere med handicap, men også eksempelvis børn, der anbringes uden for kommunen.\nI stedet for at pille det konkrete element ud af lovforslaget lægges der derfor nu op til, at få analyseret problemstillingen i forbindelse med en kommende evaluering af handicapområdet.\nNoget som social- og indenrigsminister Astrid Krag (S) også lagde op til i det skriftlige svar, der blev oversendt til Folketinget torsdag.\n”En evaluering (…) hvor vi bla. vil undersøge kommunernes tilskyndelse til at vælge det rigtige tilbud til borgerne. Det må udligningen selvfølgelig ikke stå i vejen for,” skriver ministeren.\nHun lover, i samme ombæring at regeringen i den forbindelse vil ”afdække problemets omfang med henblik på at finde en samlet løsning”.\nEn teknisk justering med potentiel social slagside\nKonkret drejer problemet sig om, at udligningsaftalen betyder, at opgørelsen af kommunens udgiftsbehov fremover udelukkende skal baseres på de borgere, der bor inden for kommunegrænsen.\nFor nuværende medtager opgørelsen som hovedregel også de borgere, som bor på et tilbud eller opholdssted i en anden kommune, men som kommunen betaler for.\nBeslutter en kommune eksempelvis at visitere en autistisk dreng til en specialbørnehave i en nabokommune, så vil barnet stadig udløse et udligningstilskud til den oprindelige kommune, som betaler for opholdet.\nMed den model udligningsaftalen lægger op til, vil det i stedet være drengens nye ’opholdskommune’, som vil få det ekstra udligningstilskud – også selv om det ikke er denne kommune, som har udgiften til anbringelsen.\n”Kommunerne skal træffe deres beslutninger ud fra, hvad loven siger. Men jeg ved fra min egen erfaring som kommunalpolitikere, at de økonomiske rammer og incitamenter betyder rigtig meget på det her område,” siger Charlotte Broman Mølbæk.\nBehov for "mere omfattendne" analyser\nEksemplet med den autistiske dreng er ikke tilfældigt.\nDet stammer fra et regneeksempel som konsulentvirksomheden Dataproces har skitseret i et høringssvar til den nye udligningslov.\nIfølge konsulenternes beregninger vil den konkrete situation betyde, at en kommune vil kunne få et tab på udlignings på omkring 300.000 kroner om året ved at vælge at benytte et tilbud i en anden kommune.\nI sit svar til Folketinget forholder ministeren sig dog ikke direkte til den konkrete beregning, men understreger i stedet, at der er brug for ”et mere omfattende analysearbejde for at kunne sige noget nærmere om problemets omfang”.\nIfølge Social- og Indenrigsministeriet vil forskellen mellem de to opgørelsesmetoder ”for de fleste kommuner” være ”forholdsvis beskeden”.\nMinisterium frygter påvirkning af udligningsdata\nI et andet svar til Folketinget afviser Astrid Krag dog at beregne de nærmere omfordelingsmæssige konsekvenser på tværs af kommunerne af den nye opgørelse af befolkningstallet.\nEffekterne af den ændring indgår ifølge ministeriet i den samlede opgørelse af reformens økonomiske konsekvenser og vil ikke kunne udskilles.\n”Virkningerne kan (…) ikke meningsfuldt isoleres, men bør ses i en sammenhæng med de øvrige elementer i reformen,” skriver Astrid Krag i sit svar.\nDet er bekymring for ’påvirkeligheden’ af datagrundlaget bag udligningen, der får regeringen til at ændre opgørelsen af den enkelte kommunes befolkningstal fra at bygge på ’betalingskommune’ til udelukkende at hvile på ’opholdskommune’.\n”Der kan være en risiko i forhold til påvirkeligheden, da de (opgørelse baseret på betalingskommune red.) er baseret på kommunale registreringer, som foretages direkte mhp. anvendelse til udligningsformål,” skriver ministeriet i et høringsnotat til lovforslaget.\nIfølge bemærkningerne til lovforslaget ”tyder” ministeriets analyser på, at en opgørelse af befolkningstal baseret på ’betalingskommune’ ikke kan opgøres på ”tilstrækkeligt sikkert og objektivt grundlag”.\nAftalerpartier vil holde regeringen fast på problem\nMere direkte sagt har ministeriet en frygt for, at kommunerne bevidst ændrer på eller kan finde på at ændre på de konkrete dataopgørelser for at få en større udligningsgevinst.\nAltinget bad sidste uge om at få indsigt i de konkrete analyser, som denne vurdering bygger på. Men det har ministeriet endnu ikke svaret på.\nEvalueringen af det specialiserede socialområde skulle ifølge finanslovsaftalen for 2021 have været påbegyndt i dette forår, men er blevet udskudt på grund af covid-19-situationen.\nOgså hos Radikale har man tænkt sig at holde regeringen op på, at også denne problemstilling kommer til at indgå i den evaluering.\n"Jeg er tryg ved, at det i første omgang er nok. Men vi kommer til at følge tæt, hvordan det udvikler sig," siger radikales kommunalordfører, Kathrine Olldag.\nAltinget har siden onsdag sidste uge forsøgt at få et interview med social- og indenrigsminister Astrid Krag om sagen, men hun har endnu ikke haft tid.\nJeg ved fra min egen erfaring som kommunalpolitikere, at de økonomiske rammer og incitamenter betyder rigtig meget.\nForrige artikel Ny debat: Bestemmer forvaltningen eller politikerne i kommunerne? Næste artikel Støttepartier presser regeringen til at genstarte forhandlinger om minimumsnormeringer


Broder Erik - Erik Hulegaard\nMin absolutte TV-yndlingskanal DR2 har hver onsdag en udenlandsk krimi til underholdning. For nylig kørte igen varianter af den franske krimiserie “De blodrøde floder” (Les rivières pourpres); denne gang i to onsdagsafsnit med den noget tunge og glædesløse Olivier Marchal i hovedrollen. Jeg foretrækker klart hans forgænger Jean Reno i hovedrollen fra år 2000-serien.\nMen man skal prøve at tilpasse sig til nutiden og i fuld kontrast hertil var netop sidste afsnit omkring nogle vanvittige mord i et fransk munkekloster. Visse af de markante scenerier gav en mental backslash til nogle kolde januardage i det Herrens år 2012, hvor jeg boede i det belgiske munkekloster Monastére Chevetogne under research til bogen “Natten i Nice”.\nI Europa ligger mange klostre fra den mørke middelalder. At Europa er delt i et sydligt katolsk og nordligt protestantisk religiøst baseret område, er bekendt for enhver, der har gennemkrydset den gamle verdensdel samt blot har læst indholdsfortegnelsen i den europæiske historiebog.\nDelingen af det katolske og protestantiske Europa ses meget tydeligt i Belgien. Et land, som jeg har lært en smule om gennem nogle rejser over decennier og faktisk sætter ret stor pris på. I samme land ligger der flere klostre. Mange er lukket for offentligheden. Få er åbne efter aftale. Et af disse er ikke bare åbent – og har været det længe – men er samtidig nærmest verdensberømt.\nKlosteret i Ardennerne\nDybt inde i Ardennerne ligger dette magnifikante klosterkompleks i en katolsk og byzantinsk blanding (en unik sjældenhed). De to grene af den religøse tro har hver sin øverste leder i såvel Paven i Rom og overhovedet for Den russisk-ortodokse kirke i skikkelse af Moskvas patriak, Kirill af Moskva.\nMinderne står markant frostklare om disse solrige januardage 2012 i Ardennerne, hvor den fabelagtige klosterstemning og -stilhed satter sig nogle livsvarige aftryk i blogejerens hukommelse.\nEn inderlig historisk kontrast til “The Battle in the Bulge” – december 1944, hvor bl.a. fabelagtige (jeg har besøgt hans grav på Hamm soldaterkirkegården i Luxembourg) 4-stjernede US-general George Patton jr. med sin 3die armé udkæmpede nogle voldsomme slag i vinterkulde og høj sne mod de tyske besættelsestropper netop i dette område af Ardennerne.\nBygningerne (bill.) er med årene blevet en hybrid af flere stilarter. Indenfor trives munkene i forskellige trosretninger, aldre, livvidde, højde og skostørrelser. Latin, fransk og flamsk er naturlige dagligdags tunger. Hårdt presset kan de yngre af dem også kommunikere frit på engelsk. Der er ikke TV, radio eller musikafspillere eller anden nymodens pjank, når undtages ledsagende musik til andagterne. Gæster, der skal have rytmer for at overleve, må koble noget til øregangene. Kulturelle input via medier sker kun, såfremt gæsten medbringer computer. Efter anmodning skabes adgang til klosterets wifi, der via den semi-venlige gæstemunk bliver aktiveret. Gæsten får da kodeadgang og dermed lejlighed til at være i kontakt med såvel det virkelige som det digitale univers.\nRitualerne foregik naturligvis på latin og fransk i denne del af verden. Et eksempel på et ritual var måltiderne. De startede med, at en munk ringede løs på en kæmpeklokke (han satte nogle sikkerheds-ørepropper i ørene hver gang). Lyden var gennemtrængende i hele klosterområdet; ja selv Klokkeren fra Notre Dame kunne have behov for noget krisehjælp eller coaching lige efter.\nVed hovedmåltiderne (middag og aften) sad munkene ved et langt bord. For enden sad “chef-munken”, et ældre lang-skægget herre. Bestemt ikke nogen grinebider! Han styrede bønnerne og messesangen, inden- og efter måltidet. Ved siden af ham sad så de få mandlige gæster (som f.eks. denne signatur). Dernæst kom munkene i en turnus-sidde-ordning. Medens vi spiste, var der tavshed mellem munkene (og eventuelle herre-gæster som mig). Andre munke agerede tjenere. Det kørte altsammen i en vagtbaseret turnus. Fade og brød blev budt rundt i et velordnet ceremoniel og tavshedsbelagt orkestreret mesterværk. Vi tyggede maden næsten lydløst, medens postevandet skyllede det ned. 2-3 retter – hovedretten blev budt rundt anden gang, når “chef-munken” var færdig med første omgang.\nHele sceneriet (måltidet) varede næsten nøjagtig 30 minutter; alt imedens en munk sad på en lille forhøjning i det ene hjørne og læste op af skriftsteder i en lind strøm via en mikrofon. – “Chef-munken” afbrød med en bordklokke, når han skulle messe eller bede. Det skete både, når vi startede og til slut efter måltidet. Vi rejste os da. Alle stod bomstille ved deres (inderlig umagelige) træstole med blikket vendt mod et kæmpekrucifix for enden i det aflange spiserum. Der var alvor hos alle, ansigtsmusklerne brugtes kun til bearbejdning af føden.\nMaden oplevedes tung, men absolut velsmagende a la “husmandskost”. Søndag aften var den vagthavende messe-underholdningsmunk afløst af en semi-munter klaverkoncert via det beskedne musikanlæg i hjørnet af spisesalen. En velkommen forandring, selvom munkenes ansigtsudtryk ikke viste videre opstemthed i deres ansigter under måltidet.\nAlt i alt var vi på alle måder (uden eksorbitant overdrivelse) langt fra en Michelin-stjernet restaurant. Munkene havde navnesignerede servietstofposer og -ringe til deres stivede hvide stofservietter! Min gæstestatus kvalificerede til en træ-servietring, en stivet hvid (stor og dejlig) stofserviet (som i barndommen) samt et visitkort sirligt påtegnet “Mr. Erik Hulegaard”.\nSocialt var jeg henvist til mit eget selskab med to undtagelser. To nederlandske præster var også gæster. De bebrejdede mig med kontrolleret ikke overdimensioneret venlighed, at jeg ikke var operationel i fransk; dog kunne vi efter lidt menneskekærlig social optøning i den mørke og grå møblerede lille dagligstue efterhånden – især ved eftermiddagskaffen kun for os tre gæster – føre nogle uddybende dialoger på engelsk.\nSom ved de fleste regler, var der også her en undtagelse, nemlig butikken. Et lille integreret område med alskens katolsk indhold af såvel religiøs, som nærmest turistagtigt karakter. Området var topmoderne med alarm og elektronisk låsesystem, der kunne aktiveres, ifald nogle skulle finde på f.eks. at stjæle et krucifix, presse den tunge klosterdør op og forsvinde i de store Ardenner-skove. Bortset fra denne signatur sås ingen besøgende i butikken, der blev passet af munke i en turnus, der sikkert så frem til mere intensiv menneskelig trafik i sommerhalvåret, når nysgerrige turister kom forbi.\nFra mit gæsteværelses fabelagtige Ardenner-udsigt kunne anes Bethania, som var det smukke køns opsamlings-sted. Nogle kvinder kunne bo her under nærmest vandrerhjems-lignende forhold. Ingen kvinder hos munkene? Men, nej da! Jeg så kun en kvinde i hovedbygningen. Dette hunkønsvæsen varetog blandt andet rengøring og nærmest svævede rundt med et listigt smil og og en livvidde, der gjorde det nemmere at hoppe over hende end at løbe rundt om hende, hvis man(d) ville passere hende!\nAlting har en ende. Det har livet også for munkene. Meget praktisk er den sidste rejse kort. Der er indrettet en mindre gravplads i tilslutning til klosteret. Stemningen er både enkel og samtidig temmelig speciel. Jeg satte mig på en bænk (ved illustrationen) og tænkte over stilheden. Den var larmende.\nAdkomsten til klosterområdet i Ardennerne er ikke nem, hvilket jo basalt heller ikke er meningen. Det hjælper med en bil. Ellers er der tog fra Bruxelles (retning: Luxembourg), stå af i Ciney. Herefter er der busforbindelse cirka 3-4 gange om dagen (ej søn- og helligdage). At få en taxa svarer nærmest til at vinde i lotto. Det lykkedes mig med inderligt besvær og bistre overtalelser at få fat i en taxa i Ciney, da bussen netop var kørt og der var cirka 5 timer til den næste busafgang. Taxachaufføren satte taxametret til hjemmefra og fortsatte sin kørsel med mig plus bagage i en sær hoppende kørsel, der måske blev afstemt efter reggae-rytmerne i bilradioen. Faktisk imponerende, når det antages, at taxachaufføren ellers virkede tæt på de 80 år (næsten som hans taxa-Mercedes 😉 ).\nVed min afgang en uge senere havde “Guestfather”-munken på min anledning bestilt en taxi. Ganske rigtigt kom den 80+årige trillende igen med sin gamle Mercedes. Han havde for en sikkerheds skyld sat taxameteret til hjemmefra, så taxametret viste 14 Euro, da jeg satte sig ind i den gamle Mercedes. Vognmandens belgiske moustache strittede fortsat, da han i nogle herlige gear- og koblingsskift bragte den gamle “merser” og den klart yngre danske passager til Gare de Ciney. Det var en god dag for den gamle vognmand. Solen skinnede og hans pensionstillæg blev kraftigt adderet.\nPost festum refleksion\nStedet ånder af….ja netop klosterstemning langt væk fra “Real Life”. Vi befinder os nærmest i en pseudoverden, omgivet af Ardennernes bakkede skovbeklædte natur, der genererer et både dystert og samtidigt storslået regie. Det kan beskrives kortfattet (som dette indlæg) eller i dusinvis af ord, men skal det virkelig fornemmes, er et ophold et must og konklusionen er enkel:\nØnsker læseren at reflektere udenlands – i et internationalt miljø – under særdeles velordnede forhold (undervurdér aldrig den katolske munke-disciplin!), er det belgiske kloster med en enestående “rural” beliggenhed dybt inde i Ardennerne afgjort et kvalificeret sted.\nPS: Min meget gode (og nu desværre afdøde) ven gennem > 25 år “døbte” mig efter denne munke-tur til “Broder Erik”, hvorfor overskriften. 😉\nPPS: Link til Monastére Chevetogne:\n6 kommentarer til “Broder Erik”\nLyder sandelig stemningsmættet! Er der monstro lignende klostre, hvor de serverer det fremragende belgiske øl i stedet for postevand? Nå, spøg til side – jeg har fået lyst til at genlæse Umberto Ecos “I rosens navn”.\n@Eric: Altid glædeligt, når der udløses individuelle refleksioner af mine indlæg. Jeg så Sean Connery spille hovedrollen i Rosens navn, vel noget af det bedste, han har præsteret. Og som helt særlig forbrugerinfo kan adderes, at Abbaye Notre-Dame de Leffe, http://www.abbaye-de-leffe.be/fr/biere/ udskænker øl, ifald kommentatoren skulle komme på de kanter. 😉\n3. februar 2019 kl. 16:29\nDet lyder som en oplevelse, og et ophold man aldrig glemmer. Man føler næsten, at man er en flue på væggen igennem beretningen..\n3. februar 2019 kl. 16:40\n@Smølfine: Den beskårede beskrivelse giver således et stemningsindtryk. I slut-1990erne blev jeg anbefalet stedet af en jævnaldrende dansk lærerinde, der i nogle år kom i “Bethania-afdelingen”, når hun trængte til meditative refleksioner langt væk fra privatlivet og ikke mindst det danske skolesystems udfordringer. Man(d) huskede stedet og ca. 13 år senere slog jeg til, da jeg havde brug for en beskrivelse af dette helt særlige miljø. Jeg fortrød det ikke et sekund.\nDen tidligere EU-formand, belgieren Greve Herman Van Rompuy (forgængeren til den nuværende tåbelige luxembourgske EU-fmd.) kom regelmæssigt i et tilsvarende sted i det nordlige Belgien og fortalte om det på EU-topmøderne til almindelig morskab for de andre statsoverhoveder – måske nogle af dem kunne have trængt til et ophold. 😉\n4. februar 2019 kl. 18:48\nUha ja, det er der givet mange der kunne. Om ikke andet, så for at få de små grå i fart igen 😉\n4. februar 2019 kl. 19:09\n@Smølfine: Der er mange med gråt hår, hvor evnen(hvis den nogensinde har været der) til at reflektere og nytænke, er begrænset. Den selvvalgte stilhed til refleksion kan her være nyttig og – måske – samtidig udsætte seniliteten nogle minutter eller gerne mere 😉


▷ Billig Kitchn – Kolonialskab Med Indvendige Skuffer (500mm, Højrehængt, NYHED! Baltimore – Hvid Folie, Usamlet) – 2231 kr.\nKitchn – Kolonialskab Med Indvendige Skuffer (500mm, Højrehængt, NYHED! Baltimore – Hvid Folie, Usamlet)\n2231 kr. (Vis fragtpris)\nNavn: Kitchn – Kolonialskab Med Indvendige Skuffer (500mm, Højrehængt, NYHED! Baltimore – Hvid Folie, Usamlet)\nMasser af e-shops tildeler i dag en lang række forskellige leveringsmodeller. En der er meget populær er lige nu levering til en pakkeshop, fordi du så har fuld fleksibilitet til at hente din nyindkøbte vare når du har mulighed for det. Fragtmuligheden er nemlig super uproblematisk, samt typisk også den billigste leveringsmanér ved køb af Kitchn – Kolonialskab Med Indvendige Skuffer (500mm, Højrehængt, NYHED! Baltimore – Hvid Folie, Usamlet).\nDu bør endvidere beslutte dig for at få leveret hjem til din privatadresse eller ud til dit arbejdes adresse. Muligheden viser sig beklageligvis en smule mere pebret, men derudover ultra overkommelig. Den mest letkøbte leveringsmanér vil dog altid vise sig at være at du selv henter produkterne, som dog er betinget af at du bor i nærheden af online firmaets bopæl.\nFragtperioden på er selvfølgelig meget vigtig hvis vi har brug for varen om få sekunder, og i det øjemed er det fuldt ud på sin plads at man finder leveringstidspunktet ved den pågældende vare.\nEn lang række internet webshops annoncerer 1 dags fragt på deres primære varenumre, eksempelvis Kitchn – Kolonialskab Med Indvendige Skuffer (500mm, Højrehængt, NYHED! Baltimore – Hvid Folie, Usamlet), som trods alt stiller krav om at bestillingen realiseres forinden et aftalt klokkeslæt, med hensynstagen til at de garanteret kan nå at få dit nye produkt ud af døren inden logistikmedarbejderne får fri.\nEnkelte e-shops i Danmark byder på gratis levering, men oftest er det forbeholdt når man aftager for et fastslået beløb. Alternativt bør du udse dig den mest betalelige metode til levering, der ofte – hvad end man opholder sig ved Randers, Middelfart eller Svenstrup – er at få dem til at levere pakken til et afhentningssted.\nDet har vist sig at være super overkommeligt for almindelige mennesker at sammenholde priser i blandt forskellige butikker på nettet, og med det motiv har utallige Kitchn internet virksomheder ikke kunne lade være med at nedbringe udsalgspriserne på deres produkter – til babyer og børn, samt til herrer og damer – enormt, og endda nogle gange præstere levering uden beregning.\nDerfor kan det stadigvæk blive lønnende at efterse flere internet butikker efter tilbud på Kitchn – Kolonialskab Med Indvendige Skuffer (500mm, Højrehængt, NYHED! Baltimore – Hvid Folie, Usamlet) forud for at du gennemfører din handel, sådan at man er garanteret at få den skarpeste pris.\nDu skal lige meget hvad være obs på, at når en internet butik udlover deres produkter til en salgspris der kan ses som uforståeligt favorabel, burde det i nogle tilfælde være en varsel om en bedragerisk shop. Bestillinger med betalingskort er ikke desto mindre en del af en lovbestemmelse, som skærmer køberen overfor svindlende shops på nettet.\nGenerelt anbefaler vi kortkøb eller MobilePay. Alternativt bør du overveje en afdragsordning som for eksempel ViaBill, hvis du higer efter at godtgøre omkostningerne over tid.\nForinden nogen køber i en Kitchn netshop bør man når alt kommer til alt overveje shoppens handelsbetingelser, det er dog undertiden ikke særlig morsomt.\nEt andet forslag kunne måske være at kontrollere om e-firmaet er e-mærket, fordi det ofte er en angivelse af at internet firmaet efterfølger de danske love, foruden at internet forretningen undertiden evalueres af fagmænd som kender vilkårene på området. Desuden tilbydes du genvej til bistand, for så vidt du bliver udsat for besvær med din shopping.\nFor øvrigt kan det anbefales at man er sat ind i de mest betydningsfulde reglementer der kan have betydning for handlen, som for eksempel den returrettighed e-shoppen anvender. Derfor er det tilmed afgørende, at man når som helst opbevarer sin kvittering på e-mail, således man når som helst vil kunne vidne om handlen af Kitchn – Kolonialskab Med Indvendige Skuffer (500mm, Højrehængt, NYHED! Baltimore – Hvid Folie, Usamlet), om man efterspørger produkter til en pige eller dreng.\nTrustpilot byder på stort set sikre muligheder for at læse en stor portion forhenværende brugeres erfaringer og derfor slår vi et slag for, at du bliver klogere på internet butikkens kritik af Kitchn – Kolonialskab Med Indvendige Skuffer (500mm, Højrehængt, NYHED! Baltimore – Hvid Folie, Usamlet) forinden du placerer din ordre.\nFacebook giver dig på samme måde en række fine muligheder for at få indsigt i online webshoppens kundetilfredshed. I øvrigt møder vi nogle forhandlere på nettet hvor man kan offentliggøre en omtale af deres køb, hvilket også kan tages i brug til at tage stilling til hvor tilfredse kunderne er.\nDenne side er finansieret af reklamer. Vi har aftaler med flere internet virksomheder eftersom vi markedsfører forretningernes varer, og indkasserer betaling hvis den besøgende vi sender videre udfører et køb.\nVejledning omkring varer og e-firmaer ajourføres jævnligt, men vi kan ikke stilles ansvarlig for justeringer der muligvis er udarbejdet efter at vi sidst opdaterede sidens informationer.


Rute 15 fra Ringkøbing til Herning på finansloven\nRUTE 15 PÅ FINANSLOVEN! Nogle papirark betyder mere end andre! Regeringen har netop offentliggjort aftalen om finansloven for 2019, hvor en VVM-undersøgelse for udbygningen af Rute 15 fra Herning til Ringkøbing er med.\nSiden Regeringen offentliggjorde aftalen er der derfor også flittigt sendt sms’er rundt blandt byrådets politikere og kommunens embedsmænd med et billede af side 56 i aftalen. Her står det nemlig sort på hvidt:\nRegeringen og Dansk Folkeparti er enige om at igangsætte VVM-undersøgelser samt udarbejde beslutningsgrundlag for en række konkrete anlægsprojekter.\nI alt nævnes der ni projekter, og det er blandt disse 9, at ruten mellem Ringkøbing og Herning befinder sig. En lang og sej kamp er lykkedes.\n- Det er svært at sætte ord på, hvor meget udvidelsen betyder for kommunen. En udvidelse af Rute 15 til en 2+1-vej er alfa og omega for, at vi som område kan fortsætte med at udvikle os. Det gælder for vores borgere, for erhvervslivet og turismen, og det gælder ikke mindst for områdets adgang til sundhedssystemet. Jeg kan kun sige, at vi er yderst tilfredse.\n- Vi er fuldt ud klar over, at der pt. kun er afsat midler til VVM-undersøgelsen, men vi tager det for givet – og det viser erfaringerne da også – at det fører til den nødvendige vejudvidelse.\nKlokken er nu 14:52


Skat.dk: Tilbagebetaling af ulovligt opkrævet kloakbidrag\n14 Jun 2004 12:49\nEt yderligere beløb, der udbetaltes i forbindelse med tilbagebetaling af ulovligt opkrævet kloakbidrag, ansås ikke for renter, men for en skattefri kompensationsydelse.\nKlagen vedrører beskatning af udbetalt yderligere beløb i forbindelse med tilbagebetaling af kloakbidrag.\nSkatteankenævnet har stadfæstet den kommunale skattemyndigheds afgørelse, hvorefter klagerens kapitalindkomst er forhøjet med 8.232 kr.\nLandsskatteretten ændrer skatteankenævnets afgørelse, således at klagerens indkomst nedsættes med 8.232 kr.\nKommunen besluttede i 1973, at et sommerhusområde, hvor skatteyderen har sommerhus, skulle kloakeres. Fra dette tidspunkt opkrævede kommunens kloakafdeling/kloakfond tilslutningsbidrag fra de enkelte grundejere.\nHøjesteret afsagde den 9. maj 1985 dom i en sag, hvor 2 grundejere fik medhold i, at de ikke efter de dagældende bestemmelser i vandløbsloven kunne pålægges at betale bidrag til et rensningsanlægs drift, så længe de endnu ikke var tilsluttet dette. Den herved opkrævede vandafledningsafgift måtte derfor tilbagebetales, jfr. UfR 1985.470 H.\nPå baggrund af denne dom traf kommunalbestyrelsen i kommunen den 12. oktober 1987 bestemmelse om, at der skulle ske tilbagebetaling af de tilslutningsbidrag, der allerede var betalt af de respektive sommerhusejere i området, da der endnu ikke var sket kloakering.\nUagtet kommunens beslutning skete der i en længere periode ikke tilbagebetaling af de indbetalte kloakbidrag, og man fortsatte i kommunen med at opkræve nye tilslutningsbidrag, efterhånden som området blev udbygget og udstykket.\nSom følge bl.a. af forskellige tekniske vanskeligheder, herunder et spørgsmål om, hvorvidt der i stedet skulle foretages en grundvandssænkning i området, således at grundejernes egne nedsivningsanlæg kunne bibeholdes, blev der først på baggrund af en ny afgørelse foretaget kloakering i området i 1998.\nDer foretoges imidlertid ikke kloakering i klagerens tilfælde.\nKlageren modtog i forbindelse med tilbagebetaling af de ulovligt opkrævede kloakbidrag i 1999 et yderligere tillæg på 8.232 kr., hvilket beløb ifølge skrivelser fra kommunen af 2. og 22. februar 1999 udgjorde renter af tilbagebetalt kloakbidrag.\nOprindelig selvangav klageren beløbet som renteindtægt, men søgte genoptagelse af skatteansættelsen på baggrund af en ikke offentliggjort landsskatterets kendelse af 3. september 2002 i en lignende sag.\nNævnet har bl.a. henvist til, at der i klagerens tilfælde ikke er gennemført kloakering, hvorfor det omhandlede beløb på 8.233 kr. ikke kan betragtes som en dekort i et endeligt tilsvar af kloakbidrag. Beløbet er herefter anset for rente, og dermed skattepligtigt, jf. bl.a. statsskattelovens § 4, stk. 1, litra e.\nKlageren har overfor Landsskatteretten principalt nedlagt påstand om, at det modtagne beløb på 8.232 kr. anses for skattefrit.\nSubsidiært har klageren nedlagt påstand om, at hvis det lægges til grund at beløbet skal betragtes som rente, skulle beløbet have været periodiseret og været beskattet i de indkomstår, som de påløbne renter vedrører.\nTil støtte for den principale påstand har klageren bl.a. gjort gældende, at sagen skal afgøres i overensstemmelse med Landsskatterettens kendelse af 3. september 2002, som er fremlagt, idet beskatningsgrundlaget i nærværende sag er identisk med beskatningsgrundlaget i den anførte kendelse. I begge sager er, som følge af kommunens oprindelige afgørelse, indbetalt bidrag, der var tænkt anvendt til kloakering. Disse bidrag er i begge sager, som følge af ændret beslutning i kommunen, tillagt et beløb beregnet som et procenttillæg for de enkelte år, hvori beløbet har beroet i kommunens kasse uden at blive anvendt til formålet.\nDet forhold, at udbetalingen i den anførte kendelse er sket ved modregning og i nærværende sag ved kontant udbetaling, kan ikke tillægges betydning for, om beløbet skal beskattes eller ikke beskattes, idet det i statsskatteloven alene er indkomstens art, og ikke dens udbetalingsmåde, benævnelse eller andet, der er afgørende.\nDer kan ikke sluttes modsætningsvis fra den nævnte kendelse.\nDe grunde, Landsskatteretten i kendelsen af 3. september 2002 har anført som afgørende for, at der ikke er tale om skattepligtige renter, foreligger ligeledes i denne sag, og sagerne skal derfor have samme afgørelse.\nI henhold til Grundlovens § 43 skal en skat have udtrykkelig lovhjemmel for at kunne opkræves, og dette forhindrer i sig selv, at man bruger modsætningsslutninger i de skattelove, der udskrives, også statsskatteloven.\nTil støtte for den subsidiære påstand har klageren bl.a. gjort gældende, at skatteankenævnet sidestiller udbetalingen i nærværende sag med de renter, der påløber indestående i banker. Sådanne renter skal beskattes hvert år for det pågældende år, hvor renterne indberettes af banken til skattemyndighederne. Man kan ikke nøjes med at angive renterne til beskatning i det år, hvori man hæver renterne. Hvis skatteankenævnets analogi følges, så skulle kommunen hvert af tilskrivningsårene have indberettet det tilskrevne beløb til beskatning. De ikke oplyste beløb for tiden forud for 1995 vil herefter være forældede, jf. 1908-lovens forældelsesregler, og kan ikke beskattes i 1999 som sket. Der skal i så fald alene beskattes et langt mindre beløb, som vedrører 1995-1998.\nDet omhandlede yderligere udbetalte beløb på 8.232 kr. i forbindelse med tilbagebetaling af ulovligt opkrævet kloakbidrag findes efter sin karakter ikke at kunne anses for rente. Udbetaling af beløbet er således ikke sket i henhold til lov, aftale eller andet retsgrundlag, som hjemmelsmæssigt kvalificerer beløbet som rente af en gæld. Henset endvidere til baggrunden for beløbets udbetaling, herunder at det ikke er ydet ud fra et gavesynspunkt, men at beløbet har karakter af en enkeltstående kompensation for afsavn og ulempe i forbindelse med udstedelse af en ulovlig forvaltningsakt, er beløbet ikke omfattet af statsskattelovens § 4, men omfattet af lovens § 5 og dermed skattefrit, da det mest nærliggende må anses at vedrøre klagerens formuesfære.


Bekendtgørelse om ændring af bekendtgørelse om eksplosivstoffer - retsinformation.dk\nBEK nr 270 af 26/03/2009 Historisk\nBekendtgørelse om ændring af bekendtgørelse om eksplosivstoffer\nJustitsmin., j.nr. 2007-511-0005\nBEK nr 320 af 30/03/2012\nBEK nr 362 af 15/05/2008\nBekendtgørelse om ændring af bekendtgørelse om eksplosivstoffer1)\nI bekendtgørelse nr. 362 af 15. maj 2008 om eksplosivstoffer foretages følgende ændringer:\n»1) Bekendtgørelsen indeholder bestemmelser, der gennemfører Rådets direktiv 93/15/EØF af 5. april 1993 (EF-Tidende 1993 nr. L 121, s. 20), Kommissionens direktiv 2004/57/EF af 23. april 2004 (EU-Tidende nr. L 127, s. 73) og Kommissionens direktiv 2008/43/EF af 4. april 2008 (EU-Tidende nr. L 94, s. 8).«\n»Stk. 3. Bestemmelserne i Kommissionens direktiv 2008/43/EF af 4. april 2008 om oprettelse i henhold til Rådets direktiv 93/15/EØF af et system til id-mærkning og sporing af eksplosivstoffer til civil brug finder anvendelse her i landet. Direktivet er optrykt som bilag 3 til bekendtgørelsen.«\n»Eksplosivstoffer, der indføres eller fremstilles her i landet, jf. våben- og eksplosivstoflovens § 1, stk. 1, nr. 5, skal opfylde kravene til mærkning i direktiv 2008/43/EF af 4. april 2008, jf. art. 3-12 og bilaget, og i Konvention af 1. marts 1991 om mærkning af plastiske sprængstoffer med henblik på afsløring, jf. § 1, stk. 4.«\n4. § 4, stk. 2, affattes således:\n»Stk. 2. Tilladelser efter stk. 1 omfatter kun eksplosivstoffer, som opfylder kravene i direktiv 93/15/EØF af 5. april 1993, jf. art. 2-4, art. 7 og bilag I, II og IV, direktiv 2008/43/EF af 4. april 2008, jf. art. 3-12 og bilaget, og det tekniske bilag til Konvention af 1. marts 1991 om mærkning af plastiske sprængstoffer med henblik på afsløring.«\n5. I § 7, stk. 1, nr. 2, ændres »bilag 3« til: »bilag 4«.\n6. § 10, stk. 1, 2. pkt., affattes således:\n»Fortegnelsen skal endvidere indeholde oplysning om eksplosivstoffernes type, id-mærkning og opbevaringssted.«\n7. § 10, stk. 2, 1. pkt., affattes således:\n»De i stk. 1 nævnte oplysninger opbevares og vedligeholdes i en periode på mindst 10 år fra udgangen af det kalenderår, hvor den registrerede transaktion fandt sted, eller fra udløbet af eksplosivstoffernes livscyklus, hvor dette kendes.«\n8. § 10, stk. 4, affattes således:\n»Stk. 4. Enhver, der efter stk. 1 har pligt til at føre fortegnelse over eksplosivstoffer, skal oplyse det stedlige politi om navn og kontaktoplysninger på en person, der uden for almindelig arbejdstid har adgang til de i stk. 1 nævnte oplysninger. De i stk. 1 nævnte oplysninger skal i øvrigt efter anmodning omgående stilles til rådighed for Justitsministeriet eller politiet.«\n9. Efter bilag 2 indsættes et nyt bilag 3, der affattes som bilaget til denne bekendtgørelse.\nDet hidtidige bilag 3 bliver herefter bilag 4.\nBekendtgørelsen træder i kraft den 5. april 2012.\nJustitsministeriet, den 26. marts 2009\nunder henvisning til Rådets direktiv 93/15/EØF af 5. april 1993 om harmonisering af bestemmelserne om markedsføring af og kontrol med eksplosivstoffer til civil brug1), særlig artikel 14, stk. 2, andet punktum, og ud fra følgende betragtninger:\n(1) I direktiv 93/15/EØF er der fastsat regler for sikker bevægelighed for eksplosivstoffer på EF-markedet.\n(2) Som fastsat i dette direktiv er det nødvendigt at sikre, at operatører i sektoren for eksplosivstoffer har et system, der gør det muligt at holde regnskab med eksplosivstoffers bevægelser for til enhver tid at kunne fastslå, hvem der er i besiddelse af dem.\n(3) Unik id-mærkning af eksplosivstoffer er en absolut nødvendighed, hvis der skal kunne føres nøjagtige og fuldstændige registre over eksplosivstoffer i alle forsyningskædens led. Det vil gøre det muligt at id-mærke eksplosivstoffer og spore deres bevægelser fra produktionsstedet og den første markedsføring frem til slutbrugeren, at holde regnskab med deres anvendelse med henblik på at forhindre misbrug og tyveri og at bistå de håndhævende myndigheder ved sporing af bortkomne eller stjålne eksplosivstoffer til deres oprindelse.\n(4) Foranstaltningerne i dette direktiv er i overensstemmelse med udtalelse fra det i henhold til artikel 13, stk. 1, i direktiv 93/15/EØF nedsatte forvaltningsudvalg —\nVed dette direktiv fastsættes et harmoniseret system til unik id-mærkning og sporing af eksplosivstoffer til civil brug.\nDirektivet gælder ikke for:\na) eksplosivstoffer, der transporteres og leveres uemballeret eller i pumpevogne med henblik på direkte aflæsning i sprænghuller\nb) eksplosivstoffer, der fremstilles på sprængningsstedet, og som lades umiddelbart efter fremstillingen (»in situ»-fremstilling)\nID-MÆRKNING AF VARER\n1. Medlemsstaterne skal sikre, at operatører i sektoren for eksplosivstoffer, som fremstiller eller importerer eksplosivstoffer eller samler detonatorer, påfører eksplosivstofferne og alle de mindste pakningsenheder en unik id-mærkning.\nI tilfælde hvor et eksplosivstof er genstand for yderligere fremstillingsprocesser, er fabrikanten ikke forpligtet til at mærke eksplosivstoffet med en ny unik id-mærkning, medmindre den originale unikke id-mærkning ikke længere er i overensstemmelse med artikel 4.\n2. Stk. 1 finder ikke anvendelse i tilfælde, hvor eksplosivstoffer fremstilles til eksport og påføres en id-mærkning i overensstemmelse med importlandets krav, der gør det muligt at spore eksplosivstofferne.\n3. Den unikke id-mærkning skal bestå af de i bilaget beskrevne elementer.\n4. Hvert produktionssted tildeles en trecifret kode af de nationale myndigheder i den medlemsstat, hvori det er etableret.\n5. Hvis produktionsstedet er beliggende uden for Fællesskabet, kontakter den i Fællesskabet etablerede fabrikant en national myndighed i importmedlemsstaten med henblik på tildeling af en kode til produktionsstedet.\nHvis produktionsstedet er beliggende uden for Fællesskabet, og fabrikanten ikke er etableret i Fællesskabet, kontakter importøren af de pågældende eksplosivstoffer en national myndighed i importmedlemsstaten med henblik på tildeling af en kode til produktionsstedet.\n6. Medlemsstaterne sørger for, at distributører, der ompakker eksplosivstoffer, sikrer sig, at den unikke id-mærkning er fastgjort til eksplosivstofferne og til de mindste pakningsenheder.\nMærkning og fastgørelse\nDen unikke id-mærkning skal være udført direkte på eller fastgjort på den pågældende artikel, således at mærkningen er holdbar og klart læselig.\nEksplosivstoffer i patroner og sække\nFor eksplosivstoffer i patroner og sække skal den unikke id-mærkning bestå af en selvklæbende etiket på hver patron eller sæk, eller være trykt direkte herpå. En hertil knyttet etiket anbringes på hver kasse patroner.\nDesuden kan operatørerne anvende en passiv elektronisk brik, der fastgøres til hver patron eller sæk og en hertil knyttet elektronisk brik for hver kasse patroner.\nFor pakkede tokomponenteksplosivstoffer skal den unikke id-mærkning bestå af en selvklæbende etiket på hver mindste pakningsenhed indeholdende de to komponenter eller være trykt direkte herpå.\nEnkle detonatorer og lunter\nFor enkle detonatorer og lunter skal den unikke id-mærkning bestå af en selvklæbende etiket på detonatorhylstret eller være trykt eller stemplet direkte herpå. En hertil knyttet etiket anbringes på hver kasse detonatorer eller lunter.\nDesuden kan operatørerne anvende en passiv elektronisk brik, der fastgøres til hver detonator eller lunte, og en hertil knyttet elektronisk brik for hver kasse detonatorer eller lunter.\nElektriske, ikke-elektriske og elektroniske detonatorer\nFor elektriske, ikke-elektriske og elektroniske detonatorer skal den unikke id-mærkning bestå enten af en selvklæbende etiket på ledningerne eller rørene eller en selvklæbende etiket på detonatorhylstret eller være trykt eller stemplet direkte herpå. En hertil knyttet etiket anbringes på hver kasse detonatorer.\nDesuden kan operatørerne anvende en passiv elektronisk brik, der fastgøres til hver detonator, og en hertil knyttet elektronisk brik for hver kasse detonatorer.\nPrimere og boostere\nFor primere og boostere skal den unikke id-mærkning bestå af en selvklæbende etiket eller være trykt direkte på primeren eller boosteren. En hertil knyttet etiket anbringes på hver kasse primere eller boostere.\nDesuden kan operatørerne anvende en passiv elektronisk brik, der fastgøres til hver primer eller booster, og en hertil knyttet elektronisk brik for hver kasse primere eller boostere.\nDetonationslunter og sikkerhedslunter\nFor detonationslunter og sikkerhedslunter skal den unikke id-mærkning bestå af en selvklæbende etiket eller være trykt direkte på spolen. Den unikke id-mærkning anføres hver femte meter på enten luntens ydre hylster eller på det indre lag af ekstruderet plast umiddelbart under luntens ydre tråde. En hertil knyttet etiket anbringes på hver kasse lunter.\nDesuden kan operatørerne anvende en passiv elektronisk brik, der indsættes i snoren og en hertil knyttet elektronisk brik for hver kasse lunter.\nDåser og tønder indeholdende eksplosivstoffer\nFor dåser og tønder indeholdende eksplosivstoffer skal den unikke id-mærkning bestå af en selvklæbende etiket eller være trykt direkte på dåsen eller tønden indeholdende eksplosivstofferne.\nDesuden kan operatørerne anvende en passiv elektronisk brik, der fastgøres til hver dåse eller tønde.\nKopier af originale etiketter\nOperatører kan på eksplosivstofferne fastgøre selvklæbende, aftagelige kopier af de originale etiketter, som brugerne kan benytte. Med henblik på at forhindre misbrug skal disse kopier være klart markerede som kopier.\nDATAINDSAMLING OG REGISTRERING\n1. Medlemsstaterne sikrer sig, at operatørerne i sektoren for eksplosivstoffer indfører et system til indsamling af data vedrørende eksplosivstoffer, herunder eksplosivstoffernes unikke id-mærkninger, på hele deres vej gennem forsyningskæden og i hele deres livscyklus.\n2. Dataindsamlingssystemet skal gøre det muligt for operatørerne at holde regnskab med eksplosivstofferne, således at det er muligt til enhver tid at fastslå, hvem der har eksplosivstofferne i hænde.\n3. Medlemsstaterne sikrer sig, at de indsamlede data, herunder de unikke id-mærkninger, opbevares og vedligeholdes i en periode på 10 år efter leveringen eller efter udløbet af eksplosivstoffernes livscyklus, i de tilfælde hvor dette kendes, også efter at de pågældende operatører har indstillet deres handelsvirksomhed.\nMedlemsstaterne skal sikre, at operatører i sektoren for eksplosivstoffer:\na) fører register over alle eksplosivstoffers id-mærkninger og alle relevante oplysninger, herunder eksplosivstoffernes type og den virksomhed eller person, de er overdraget til\nb) noterer opbevaringsstedet for ethvert eksplosivstof i deres besiddelse eller varetægt, indtil dette enten overdrages til andre eller anvendes\nc) med regelmæssige mellemrum afprøver deres dataindsamlingssystem med henblik på at sikre dettes effektivitet og kvaliteten af de registrerede data\nd) opbevarer og vedligeholder de indsamlede data, herunder de unikke id-mærkninger, i den i artikel 13, stk. 3, angivne periode\ne) beskytter de indsamlede data mod utilsigtet skade og hærværk\nf) på forlangende fra de kompetente myndigheder oplyser om hvert eksplosivstofs oprindelse og opbevaringssted i hele dets livscyklus og på hele dets vej gennem forsyningskæden\ng) over for medlemsstatens ansvarlige myndigheder oplyser navnet på en person, der uden for almindelig arbejdstid kan afgive de i litra f) omhandlede oplysninger, og dennes kontaktoplysninger.\nMed henblik på litra d) fører operatøren i forbindelse med eksplosivstoffer, der er fremstillet eller importeret før den i artikel 15, stk. 1, andet afsnit, nævnte dato, bog i overensstemmelse med de gældende nationale bestemmelser.\n1. Medlemsstaterne vedtager og offentliggør senest den 5. april 2009 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.\nDe anvender disse bestemmelser fra den 5. april 2012.\nBestemmelserne skal ved vedtagelsen indeholde en henvisning til dette direktiv, eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.\nUdfærdiget i Bruxelles, den 4. april 2008.\nDen unikke id-mærkning skal bestå af:\n1. en menneskeligt læselig del af id-mærkningen bestående af:\nen alfanumerisk kode bestående af:\n2 bogstaver, der identificerer medlemsstaten (produktionsstedet og stedet for indførsel til EF-markedet, f.eks. AT = Østrig)\n3 cifre, der identificerer produktionsstedet (tildeles af de nationale myndigheder)\nden unikke varekode og logistisk information fra fabrikanten.\n2. en elektronisk læselig id-mærkning i stregkode og/eller matrixkode, som er direkte relateret til den alfanumeriske identifikationskode.\n3. For artikler, der er for små til, at den unikke varekode og den logistiske information fra fabrikanten kan fastgøres på dem, betragtes de i punkt 1, b), i) og ii), og punkt 2 omfattede oplysninger som tilstrækkelige.\n1) Bekendtgørelsen indeholder bestemmelser, der gennemfører Kommissionens direktiv 2008/43/EF af 4. april 2008 (EU-Tidende nr. L 94, s. 8).\n1) EFT L 121 af 15.5.1993, s. 20. Ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).


// // // Bogblogger.dk – Boganmeldelser på nettet » Kurt L. Frederiksen: Holger Drachmann. Vi vil fred her til lands. En biografi\nSkrevet af Anne Wehner den 23. juni 2020 – 06:42Ingen kommentarer\n“I Drachmanns liv gik det op og ned. Økonomisk for det meste ned. Alligevel bibeholdt han en dyr påklædning. Det var også en måde, han udstillede og fremstillede sig selv på. Når det indre lå i ruiner, pyntede han på det ydre.”\nSådan lyder billedteksten på side 170 i nærværende biografi om Holger Drachmann (1846-1908). En på alle måder passende og rammende tekst om den danske digter. I det hele taget karakteriserer forfatteren Kurt L. Frederiksen Drachmanns liv, levned og digtning på en spændende måde, der aldrig glorificerer den folkekære digter.\nHolger Drachmann blev født i 1846 i København, og døde i 1908 på et kursted i Hornbæk. Skulle man have glemt, hvem Drachmann var, er han manden bag midsommervisen “Vi vil fred her til lands.” Men ikke mindst er han kendt for sine fremragende marine malerier og bliver en del af Skagensmalerne. Biografien lægger dog mest vægt på digteren Drachmann.\nBiografien er bygget kronologisk op, men omdrejningspunkerne er de fem kvinder i Drachmanns liv. Samtidig gennemgås forfatterskabet, og hovedvægten lægges klogeligt på Drachmanns lyrik, som stadig er læsværdigt. Drachmanns prosaværker derimod gennemgås med en let kritisk tone, hvilket man godt forstår, for disse værker forekommer uaktuelle og lidet læsværdige i dag.\nBiografien lægger vægt på det personlige, og Drachmanns folkelige side og hans flamboyante liv. Samtidig lægger forfatteren vægt på at placere Drachmann kulturhistorisk og litterært. Især er der en grundig gennemgang af Drachmanns holding til Det Moderne Gennembrud med Georg Brandes i spidsen.\nInteressant er det, at Drachmann bryder med bevægelsen af naturalistiske strømninger, og vender tilbage til en mere romantisk stil. Det er den kendte “Midsommervise” et rigtig godt eksempel på. Sangen hvor “Hjærterne aldrig bliver tvivlende kolde”, blev en klassiker, og synges stadig med fryd ved Sankt Hans bålets glitrende flammer.\nDesuden tegnes der et fint billede af Drachmann som journalist og skribent.\nBogens billedmateriale følger biografiens kronologi på en illustrerende og relevant måde. Bogen er overskuelig, har et fint noteapparat samt en fin tidstavle over Drachmanns liv.\nSå hvis ønsker at vide mere om den flamboyante digter og forfatter, så er nærværende biografi et udmærket bud.\nKurt L. Frederiksen: Holger Drachmann – Vi vil fred her til lands. En biografi, Gyldendal, 424 sider, udkom 27. april 2020.


Nu falder huspriserne: Første gang i et halvt år | TV 2 Fyn\nNu falder huspriserne: Første gang i et halvt år\nFor første gang i seks måneder viser tal et fald i huspriserne - og det gælder også i Region Syddanmark.\nDet er første gang i tre år, at en september måned byder på prisfald på huse. Foto: Martin Ballund, Scanpix\n09. okt 2017, kl. 07:00 Bemærk: Artiklen er mere end 30 dage gammel\nNu er boligprisernes himmelflugt forbi.\nNye tal fra Boligsidens Markedsindeks viser, at priserne på huse er faldet fra august til september.\nHuspriserne steg ellers hver eneste måned fra februar til august. Dermed er udviklingen vendt.\nDet er ikke helt som det plejer, da priserne i 2015 og 2016 steg i årets niende måned.\n- En kvadratmeter hus i Danmark koster nu 13.411 kroner, og det er 0,2 procent lavere end i august. I sig selv ikke et fald, der ryster boligmarkedet, men et fald, der afviger fra den tendens, vi har kendt de sidste år. Og sammenholdt med de normale sæsonforhold kan det betyde, at vi forventer at se prisfald resten af året, siger Birgit Daetz, der er kommunikationsdirektør hos Boligsiden.dk.\nAt huspriserne nu falder, skyldes flere ting, men der er to primære årsager, påpeger hun.\n- Der har været kraftig aktivitet på markedet, idet der blev solgt godt 3.000 huse mere i de første otte måneder af 2017 end i samme periode i 2016, så markedet ser ud til at være mættet. Og så er priserne allerede steget små fire procent i år, så vi har nået et punkt, hvor priserne regulerer sig selv, og det er et sundhedstegn.\nLæs også Boligpriserne fortsætter himmelflugten\nDet er især i Region Hovedstaden og Region Sjælland, at boligpriserne har været på himmelflugt de seneste år. Men tallene for september viser, at det er her, huspriserne nu flader ud.\n- Priserne på huse i Region Sjælland er steget rigtig meget, fordi priserne i Region Hovedstaden har været så høje, at folk har søgt ud på hele Sjælland for at finde et hus, der passer bedre til deres økonomi. Det har ført til prisstigninger på huse på hele Sjælland i løbet af 2017, men den udvikling er nu bremset, siger Birgit Daetz.\nMen der er også tale om en ændring i Region Syddanmark. Blot ikke så meget som hos regionerne på Sjælland.\nIngen prisfald for hele året\nDer er dog ingen grund til at tro, at de flade vækstkurver og de faldende huspriser skyldes, at vi er på vej ind i en tid med massive prisfald.\nLæs også Stigende salg: Det fynske boligmarked har rejst sig\n- Ja, priserne på villaer og rækkehuse falder, men vi ser samtidig, at priserne på ejerlejligheder, dog i mindre grad end tidligere, fortsat stiger. Tager vi det lidt længere sigte på, kan vi se, at huspriserne det seneste år et steget små fire procent, og at ejerlejlighederne er steget cirka ni procent. Disse årsændringer har ligget stabilt i halvandet år, så derfor er der foreløbig tale om små udsving. Men det er udsving, som gør det ekstra interessant at følge udviklingen de kommende måneder, siger Birgit Daetz.


Hjem › pubhubAuto › Mandelen\nBadra vokser op i en velstillet familie i en landsby, hvor traditioner og slægtens ry er i højsædet. Hun tvinges som ganske ung ind i et glædesløst og goldt ægteskab, som det lykkes hende at flygte fra. I al hemmelighed flytter hun ind hos sin usædvanligt frigjorte tante i storbyen Tanger. Tanten har valgt aldrig at gifte sig, men klarer sig strålende som kogekone for byens bedre kredse. Ved et sådant gæstebud møder Badra den velhavende læge Driss, som skal blive manden i hendes liv og selve tilværelsens omdrejningspunkt på godt og ondt. For Driss kan som ingen anden få hendes køn til at gløde og begæret til rase. Men kærlighed er også en farlig magt – både for den som elsker og den, der bliver elsket ...\n"Bestsellerromanen Mandelen er et radikalt opgør med religiøst legitimeret kvindeundertrykkelse … Blanding af svedig sex og sprængfarligt politisk stof har gjort Mandelen til en bestseller ude i verden, og nu har Tiderne Skifter udgivet den på dansk.” - Information\n”… varmblodigt sprog, der får læseren til at blive hængende.” - Eurowoman\n"Den anonyme forfatter holder sig ikke tilbage. Mandelen kalder en pik en pik og en kusse en kusse - hvis den altså ikke lige kalder en kusse en mandel - og det hele bliver udpenslet med generøs klarhed ... Det er naturligvis opsigtsvækkende og overraskende, at en ung muslimsk kvinde skriver så hard core om sex, men Nedjmas roman er ikke kun en pornografisk fortælling. Den handler om erotikkens betydning for kvindens frigørelse, og dermed også om frigørelsens umulighed, eller som forfatteren selv siger i sit forord: "Denne beretning handler om sjæl og kød" ... Den anonyme Nedjma skriver med en seksuel modighed, der naturligvis er skabt af den frigørelse af krop, seksualitet og sprog, som i den vestlige verden først emaciperede kvinder og derefter tingsliggjorde dem i et gennem pornograficeret samfund. Hun er dermed foregangskvinde på samme måde, som nogle af det moderne gennembruds kvinder var herhjemme for 125 år siden. Hvad vi ser her, er måske en pioner i den muslimske verdens begyndende sædelighedsfejde? I hvert fald har Nedjma en pointe, der er helt brandesiansk: "Jeg løfter mine ord, som man hæver et glas for de arabiske kvinders sundhed. Den dag de igen tør tale om kroppen, er også mændende nået halvvejen mod helbredelse." - Weekendavisen


BESTSELLER Aarhus City Halvmarathon inviterer til mere miljøvenlig løbefest\n31. maj 2019 //Tjek Motion\nHos løbsarrangøren bliver der arbejdet på at byde velkommen til en mere miljøvenlig version af byens halvmarathon samt de mere end 50 heppespots, der kendetegner løbet.\nDer er kun godt to uger til, at op imod 12.000 halvmarathondeltagere indtager Aarhus’ gader til 8. udgave af Aarhus City Halvmarathon.\nFokus på mindre plastik\nBallonerne ved start er skiftet ud med flammer på portalen og konfettien er blevet selvopløselig. Hos løbsarrangøren Aarhus Motion vil de gerne gå forrest, når det gælder mere miljøvenlige motionsløb i Danmark.\n”Vi kan ikke ændre alt på én gang, så i år har vi valgt at kigge på nogle områder, hvor vi kan spare på plastikken. Det gør vi bl.a. ved at fjerne vandposerne fra væskedepoterne og donere de 25.000 kr., vi plejer at give for poserne, til den danske miljøorganisation, Plastic Change. Derudover er plastikkrusene på væskedepoterne skiftet ud med mere miljøvenlige krus med 40% kalk og papkrus.” fortæller Jeanette Boye Sørensen, der er eventchef hos Aarhus Motion.\nAf andre tiltag kan nævnes, at de 12.000 T-shirts til løbet i år leveres uden poser og at forplejningsposen i mål er skiftet ud med et net, der kan genanvendes. I alt en besparelse på 24.000 plastikposer.\nHvert år er der mere end 50 forskellige heppezoner på de 21,097 km rundt i byen, og flere af zonerne passerer deltagerne flere gange. Jeanette Boye Sørensen fortæller: ”Vi kalder Aarhus City Halvmarathon ’årets løbefest’, og det vil vi gerne leve op til. I år er et nyt tiltag et festligt banandepot, hvor der bliver delt bananer ud til tonerne af kendingen ’køb bananer’ – og så er der selvfølgelig bestilt et par banandragter hjem til de frivillige på depotet.” Udover bananerne kan løberne glæde sig til at opleve alt fra julemænd og cheer leaders til sambadansere og maskotter fra hele byen.\nRuten: lidt mere skov og hjælp op ad Kongevejen\nDer er nogle småændringer på ruten, som bl.a. betyder, at løberne får et ekstra stykke skov ved Tivoli Friheden. Hvor de tidligere har løbet på Skovbrynet, fører ruten dem nu en tur ind igennem Marselisborg skovene. På Kongevejen løber deltagerne i år dobbeltrettet. ”Vi får ofte at vide, at turen op ad Kongevejen trækker tænder ud, men det giver så god energi at løbe mod de andre løbere, at vi regner med, at de i år helt glemmer, at det går op ad”, fortæller Jeanette Boye Sørensen med et smil.\nStadig startnumre tilbage\nMed i alt 12.000 startnumre til salg og et deltagerantal, der nærmer sig 11.000, er der stadigvæk startnumre tilbage. Kan man ikke løbe 21,097 km, er det også muligt at opleve løbet på en 11 km Run With Me distance. Du kan tilmelde dig her:\nDato: 16. juni 2019\nSted: Start og mål på Frederiks Allé\nDistancer: 21,097 km og Run With Me: 11 km\nAntal deltagere: Cirka 12.000


Falcon tilbage i ligaen | Fullcourt.dk\nEfter et års fravær er københavnerklubben Falcon tilbage i Danmarks bedste basketballrække. En sejr over BMS i den anden finalekamp i første divisionen, afgjorde nemlig spørgsmålet om hvem af disse to klubber ville rykker op.\nDer var lagt op til en spændende kamp i København onsdag aften. Hvis Falcon vandt var de sikret oprykning, så BMS kæmpede med næb og klør for at fremtvinge en 3. kamp, og derved få muligheden for at rykke op til landet bedste række.\nBMS havde fremsat et utroligt flot set-up til en finalekamp. En næsten fuld hal, med kampklart publikum, der gjorde hvad de kunne for at heppe på deres hold.\nLæs også: Ingen fusion mellem Falcon og SISU i år\nKampen startede som den første finale kamp, Falcon kom hurtigt foran med et par point, anført af 3’ere der regnede i, i første quarter. Falcon var dog ikke så skræmmende, tæt på kurven, da de brændte 4-5 nemme lay-ups i starten af kampen, som kunne have udbygget deres føring.\nSom i første kamp kom BMS igen, i 2. quarter, og kom helt tæt og var bagud med 2 point , 3 minutter før halvleg. Hullet blev dog aldrig lukket af BMS og Falcon kom til pause med en 5 point føring på 31-36.\nI anden halvleg blev Falcon ved med at udbygge føringen, og BMS kom aldrig tættere på end de 5 point, Falcon vinder 3. quarter med 14-22 og har derved fået en 13 points føring med i 4. quarter. Her kom BMS aldrig igen og Falcon kørte sikkert sejren i hus.\nSejren blev på 55-69 (11-21, 20-15, 14-22, 10-11)\nRelated Topics1. divisionBasketligaenFalconFørste Division\nBlodhunde rykker op efter 17 sejre


Profilbrædder i Klarup – Bestil online i dag\nProfilbrædder i Klarup? Vi har dannet os et overblik over mulighederne.\nHvis du lefter efter profilbrædder i Region Nordjylland, så er du kommet til det rette sted. Der er en række muligheder i 9270 Klarup, og generelt i Aalborg Kommune.\nMange firmaer på nettet frembyder til alt held en hel del forskellige former for fragt. Den mest anvendte er nu om stunder at få sendt til en pakkeshop, fordi du dermed nemt kan hente ordren den dag der passer dig. Fragtmetoden er altså ret fremkommelig, og i mange tilfælde ligeledes den prisbilligste løsning til levering.\nDu kan derudover vælge at bestille varerne til levering til din bopæl eller til hvor du arbejder. Metoden bliver gennemsnitligt en tand mindre prisbillig, men endda ret uproblematisk. Den mest letkøbte fragtmulighed af Profilbrædder i Klarup vil dog i de fleste tilfælde være at du selv henter varerne, men dette er betinget af at du fysisk befinder dig i kort afstand af Profilbrædder i Klarup e-forretningens hjemsted.\nFragttiden kan være temmelig udslagsgivende såfremt vi mangler varen om kort tid, og herved er det tydeligvis vigtigt at man tjekker den forventede leveringstid for det pågældende produkt.\nMange Profilbrædder i Klarup netshops i Danmark præsterer 1 dags fragt på en række varenumre, som dog er regnet ud fra at bestillingen fuldbyrdes inden et fast tidspunkt, sådan at de har en chance for at nå at få Profilbrædder i Klarup ekspederet inden de pakkeansatte har fyraften.\nVisse internet webshops byder på fragt uden betaling, men oftest er det under betingelse af at der bestilles for et fastsat beløb. Som alternativ skulle man udvælge den billigste metode til levering, som i mange tilfælde – uafhængig om du opholder sig i Roskilde, Farum eller Tønder – er at få fragtfirmaet til at køre produkterne til et udleveringssted.\nDet er jo efterhånden særligt enkelt for forbrugerne at sammenligne priser på Profilbrædder i Klarup på diverse e-forhandlere, og derved har langt de fleste webshops været tvunget til at nedbringe priserne på specielt deres bedst i test produkter – til børn og babyer, lige så vel som til kvinder og mænd – drastisk, og endda nogle gange frembyde portofri levering.\nDet kan trods alt blive tiden værd at besigtige visse online butikker efter Profilbrædder i Klarup tilbud inden du placerer ordren, således at man er skudsikker på at få den laveste pris.\nMan må imidlertid være klar over, at ifald en e-shop afhænder Profilbrædder i Klarup til salg for en salgspris der kan ses som uendeligt attraktiv, bør det tit være et tegn på en uærlig shop. Kortkøb er trods alt en del af en regel, der beskytter os overfor bedrageriske forhandlere på nettet.\nGenerelt foreslår vi køb med gængse betalingskort eller betalinger med mobilen. Som et alternativ kunne du overveje en afbetalingsordning som for eksempel ViaBill, såfremt du ønsker at godtgøre prisen over en længere periode.\nForud for at folk handler Profilbrædder i Klarup i en forretning på nettet kunne man til hver en tid læse e-butikkens vilkår, men det er mange gange ikke særlig interessant.\nEt alternativ er at bemærke hvorvidt e-forhandleren er medlem af e-mærket, da det burde være en påvisning af at e-forretningen lever op til den officielle danske lovgivning, foruden at online virksomheden af og til besøges af jurister som er indført i vedtægterne på området. Dette er desuden din lejlighed til opbakning, hvis du forvoldes besvær i processen med din handel.\nTillige kan det anbefales at køber er vidende om de primære forhold der gør sig gældende i forbindelse med bestillingen, som fx hvilken bytteret på Profilbrædder i Klarup online firmaet anvender. I relation til det er det tilmed essesentielt, at man når som helst bibeholder sin kvittering, så man i fremtiden kan eftervise sin shopping, uden hensyn til om man søger produkter til en mand eller kvinde.\nTrustpilot indebærer ganske anstændige muligheder for at granske en lang række andre brugeres betragtninger og herved går vi ind for, at du kigger nærmere på internet selskabets Profilbrædder i Klarup kritik før du shopper.\nFacebook byder på lige så vel ultra fordelagtige genveje til at få indblik i netbutikkens pålidelighed. Her ses mange internet forretninger som gør det muligt at sammensætte en evaluering af ordreforløbet, som lige så vel bør anvendes til at fornemme hvor glade kunderne er.\nDenne hjemmeside er finansieret af indtægter fra annoncer. Vi har samarbejdsaftaler med en samling af internet shops i Danmark når vi markedsfører firmaernes produkter, og indhenter kommission forudsat en af vores besøgende laver et køb.\nInformationer om Profilbrædder i Klarup og online varehuse opdateres tit, men vi påtager os intet ansvar for forandringer der potentielt er iværksat efter at vi sidst opdaterede de anvendte informationer.